**KIJÁRÁSI TILALOM (országon belüli mozgás)**

**2020.december 19 - 2021. január 24-ig**

A kialakult járványhelyzet súlyosságára tekintettel a kormány döntése alapján Szlovákiában

**KIJÁRÁSI TILALOM lépett életbe 2020. december 19-től 2021. január 24-ig), amely naponta reggel 5 órától a következő nap hajnali 1 óráig van érvényben.**

A tilalom időtartama alatt a lakóhelyet csak a következő KIVÉTELEK esetében lehetséges elhagyni:

* munkába járás, amennyiben a home office a munkáltató igazolása alapján nem megoldható
* külföldre utazás és külföldről történő hazatérés (beleértve a repülőtérre/repülőtérről való utazást)
* alapvető létszükségletű dolgok beszerzése a legközelebbi boltban (élelmiszer, gyógyszerek, optikai, higiéniai termékek, gyermekgondozással kapcsolatos termékek, állateledel és állatgondozáshoz szükséges termékek, tankolás, nyomtatott sajtó beszerzése, banki és biztosítási ügyek, kerékpárjavítás)
* postai ügyek intézése vagy interneten vásárolt áru átvétele, amennyiben a bolt meg tudja oldani az áru ablakon történő kiadását
* egészségügyi intézmény meglátogatása (halaszthatatlan, ill. előre tervezett egészségügyi ellátás, megelőző vizsgálatok) - a kivétel a kisérő személyre is vonatkozik
* gyógyszerellátás biztosítása
* utazás koronavírus teszt elvégzésére (RT-PCR vagy antigén teszt)
* temetésre, házasságkötésre vagy keresztelőre utazás (legfeljebb 6 fő, templomok zárva)
* családtagról való gondoskodás
* kutya vagy macska sétáltatása a lakóhelytől 1000 m-en belül, ill. gondoskodás háziállatról
* járáson (Pozsony, Kassa esetén városon) belüli séta a természetben, beleértve az egyéni sporttevékenység végzését,
* gyermek (és kísérője) találkozása a szülővel, vagy láthatásra jogosult más személlyel (törv. képv.)
* gyermek és kísérőjének útja a bölcsődébe, óvodába és iskolába (amikor újraindulnak)
* szociális segélyt, szociális szolgáltatást igénybe vevő hajléktalan útja

**A szigorítás értelmében, január 1-től Szlovákiában:**

* Megszűnt a családlátogatás lehetősége: tilos lett a közös háztartásban élőkön kívüli személyekkel való találkozás (eddig két háztartás tagjai találkozhattak, üdülhettek közösen)
* Megszűnt az egyes járások közötti átjárás lehetősége.
* Bezártak a síközpontok: A korlátozás kiterjed a szállodákra is. Azok, akiket már elszállásoltak, maradhatnak, de nem hosszabbíthatják meg a foglalásaikat,

új vendégeket a szállások nem fogadhatnak.

* Bezártak a templomok.
* Az éttermek által elvitelre kiadott ételt nem lehet a szabadban, az étterem előtt elfogyasztani.
* Járáson belülre korlátozták a természetben tartózkodás lehetőségét
* A munkavégzés csak „home office”-ban lehetséges: kivételt jelent a munkáltató igazolása alapján engedélyezett munkahelyi munkavégzés. Ha a munkahely egy másik járásban van, oda megengedett az utazás. Minden munkáltatónak meg kell határoznia, kire van szükség a munkahelyen, és ki az, aki otthonról dolgozhat.